stanford-oval/wikipedia huggingface dataset:
קפיטול מדינת טקסס

| --- | --- |

 מידע כללי
 סוג:  קפיטול 
 כתובת:  Congress and 11th Sts., 1100 Congress Avenue 
 מיקום:  אוסטין 
 מדינה:  ארצות הברית 
 הקמה ובנייה
 תקופת הבנייה:  ?–1885
 תאריך פתיחה רשמי:  1888 
 אדריכל:  אלייג'ה אי. מיירז 
 סגנון אדריכלי:  נאו-רנסאנס
 קואורדינטות:  30°16′29″N 97°44′26″W﻿ / ﻿30.274722°N 97.740556°W﻿ / 30.274722; -97.740556
  (למפת אוסטין מוגדלת) קפיטול מדינת טקסס(למפת אוסטין רגילה) קפיטול מדינת טקסס
 
קפיטול מדינת טקסס (באנגלית: Texas State Capitol) הוא מבנה המשמש כמושב בית המחוקקים של מדינת טקסס ומשרדי מושל המדינה. המבנה ממוקם בעיר אוסטין בירת המדינה.
היסטוריה

המבנה תוכנן על ידי האדריכל אלייג'ה אי. מיירז והוקם בין השנים 1882–1888 בפיקוח המהנדס רובן לינדסי ווקר. המבנה הוקם בעקבות שינוי בחוקת המדינה מה-15 בפברואר 1876 שהתיר מכירת אדמות מדינה לצורך מימון הקמת המבנה. אדמות בשטח של 12,000 קמ"ר ובשווי של 3.7 מיליון דולרים ניתנו לבוני המבנה בתמורה לעבודתם.
אבן הפינה של המבנה הונחה ב-2 במרץ 1885, והמבנה הושלם ב-21 באפריל 1888.
על פי התוכניות המקוריות אמור היה המבנה להיבנות מאבן גיר אולם היה חשש שאיכות אבן הגיר במדינה הייתה נמוכה, ולכן נבנה המבנה מגרניט שנתרמה על ידי תושבי המדינה.
המבנה שופץ מספר פעמים. בשנת 1955 הותקנה במבנה מערכת מיזוג אוויר;
בשנת 1993 הורחב המבנה בעלות של כ-75 מיליון דולרים; ובשנת 1997 שופץ המבנה פעם נוספת.
בשנת 1970 נרשם המבנה במרשם הלאומי של מקומות היסטוריים (NRHP), ובשנת 1986 הוכרז כאתר היסטורי לאומי של ארצות הברית (NHS).
תיאור המבנה

מבנה הקפיטול של מדינת טקסס הוא הגדול ביותר בין מבני הקפיטולים של מדינות ארצות הברית, אולם הוא קטן מבניין קפיטול ארצות הברית בוושינגטון הבירה.
המבנה נבנה בסגנון נאו-רנסאנס. במרכז המבנה אכסדרת עמודים מעגלית (רוטונדה) בה תלויים דיוקנאות מושלי המדינה. במבואת המבנה (הלובי) פסליהם של סם יוסטון וסטיבן פ. אוסטין מעשה ידי הפסלת אליסאבט ניי.
מחלוקת לוחות הברית

אנדרטת גרניט בדמות עשרת הדיברות שהוצבה בגן בניין הקפיטול הייתה במרכזה של תביעה שהוגשה לבית המשפט העליון של ארצות הברית. במקרה ואן אורדן נגד פרי נטען שהצגת עשרת הדיברות במבנה ציבורי היא בניגוד לכלל הפרדת הדת מהמדינה שנקבע בחוקת ארצות הברית. בית המשפט קבע ביוני 2005 כי הצגת עשרת הדיברות אינה סותרת את החוקה.
מבט על הקפיטול בלילה
אולם בית הנבחרים (הבית התחתון)
אולם הסנאט
פסל עשרת הדיברות נשוא המחלוקת
פסל אלת החירות בראש המבנה
כיפת המבנה
מבט על מבנה הקפיטול בלילה
הערות שוליים

↑  תיאור המבנה באתר הרשמי
| --- | --- |
בקרת זהויות :  NLI: 987007282385105171  BnF: cb15709517b (data)  GND: 4240415-0  LCCN: sh85134289  VIAF: 172700583   WorldCat (עם VIAF): 172700583
פרסי הווידאו קליפים של MTV לשנת 2009

| --- | --- |

 תאריך:  13 בספטמבר 2009
 מיקום:  אולם המוזיקה רדיו סיטי, ניו יורק, ניו יורק סיטי
 מנחים:  ראסל בראנד
 רשת שידור:  MTV
 זכייה במספר הפרסים הרב:  ביונסה • ליידי גאגא • גרין דיי (3)
 מספר המועמדויות הרב:  ביונסה • ליידי גאגא (9)
 http://www.mtv.com/vma/2009/
 →2008 2010←
פרסי הווידאו קליפים של MTV לשנת 2009 התקיים ב-13 בספטמבר 2009 בניו יורק סיטי ושודר על ידי רשת MTV. את הטקס הנחה ראסל בראנד.
ביונסה וליידי גאגא היו לזמרות שהיו מועמדות למרבית הפרסים בטקס, כאשר כל אחת מהן הייתה מועמדת לתשעה פרסים וזאת, בנוסף לכך שהיו לאמניות שזכו במרבית הפרסים בטקס זה ביחד עם גרין דיי. בריטני ספירס הייתה לאמנית השנייה שהייתה מועמדת למרבית הפרסים בטקס זה, כאשר הייתה מועמדת לשבעה פרסים בסך הכול. בעקבות מותו של מייקל ג'קסון באותה השנה, הטקס ערך מחווה לזכרו כאשר רקדנים שלו עלו לבמה לרקוד לצלילי שיריו, תוך שג'נט ג'קסון עלתה לבמה גם כן, על מנת לבצע את שירם המשותף "Scream". בנוסף לכך באותו הטקס, פורסם טריילר לסרט הדוקומנטרי אודתיו: "Michael Jackson's This Is It".
הטקס היה ידוע בעיקר בזכות התקרית בין קניה וסט לטיילור סוויפט, כאשר במהלך התקרית סוויפט עלתה לבמה לקבל את פרס "הקליפ הנשי של השנה" אך וסט התפרץ לבמה, חטף ממנה את המיקרופון ואמר כי לטענתו לביונסה הגיע לזכות יותר בפרס. סוויפט ירדה מהבמה, בעוד שביונסה צולמה בקהל שהיא מובכת ולא מבינה מה קרה. לאחר מכן, ביונסה עלתה לבמה לקבל את פרס "קליפ השנה" וקראה לסוויפט לעלות לבמה להשלים את הנאום שלה.
בטקס צפו 9 מיליון צופים ובכך הוא הפך לטקס הנצפה ביותר מאז 2004 עם עלייה של 17 אחוזים ברייטינג, מקודמו.
רשימת מופיעים

| אמנ/ית> הופעה ראשית | שירים> הופעה ראשית |
| --- | --- |
הרקדנים של מייקל ג'קסון וג'נט ג'קסון: מחווה למייקל ג'קסון: "Thriller" "Bad" "Smooth Criminal" "Scream" (בביצוע ג'נט ג'קסון)
קייטי פרי ג'ו פרי: "We Will Rock You"
טיילור סוויפט: "You Belong with Me"
ליידי גאגא: "Poker Face" (פתיחה) "Paparazzi"
גרין דיי: "East Jesus Nowhere"
ביונסה: "Sweet Dreams" (פתיחה) "Single Ladies (Put a Ring on It)"
מיוז: "Uprising"
פינק: "Sober"
ג'יי זי אלישה קיז: "Empire State of Mind"
גלריה

ליידי גאגא בטקס הפרסים
גרין דיי בטקס הפרסים
טיילור סוויפט בטקס הפרסים
מדונה בטקס הפרסים
ביונסה בטקס הפרסים
רשימת המועמדים והזוכים > קליפ השנה

ביונסה – "Single Ladies (Put a Ring on It)"
אמינם – "We Made You"
ליידי גאגא – "Poker Face"
בריטני ספירס – "Womanizer"
קניה וסט – "Love Lockdown"
רשימת המועמדים והזוכים > קליפ השנה של אמן זכר

טי. איי. (ביחד עם ריהאנה) – "Live Your Life"
אמינם – "We Made You"
ג'יי זי – "D.O.A. (Death of Auto-Tune)"
ני-יו – "Miss Independent"
קניה וסט – "Love Lockdown"
רשימת המועמדים והזוכים > קליפ השנה של אמנית נקבה

טיילור סוויפט – "You Belong with Me"
ביונסה – "Single Ladies (Put a Ring on It)"
קלי קלרקסון – "My Life Would Suck Without You"
ליידי גאגא – "Poker Face"
קייטי פרי – "Hot n Cold"
פינק – "So What"
רשימת המועמדים והזוכים > קליפ השנה לאמנ/ית חדשה

ליידי גאגא – "Poker Face"
3OH!3‏ – "Don't Trust Me"
דרייק – "Best I Ever Had"
קיד קאדי – "Day 'n' Nite"
אשר רות' – "I Love College"
רשימת המועמדים והזוכים > קליפ הפופ של השנה

בריטני ספירס – "Womanizer"
ביונסה – "Single Ladies (Put a Ring on It)"
קוברה סטארשיפ (ביחד עם לייטון מיסטר) – "Good Girls Go Bad"
ליידי גאגא – "Poker Face"
ויסין ויאנדל – "Abusadora"
רשימת המועמדים והזוכים > קליפ הרוק של השנה

גרין דיי – "21 Guns"
קולדפליי – "Viva la Vida"
פול אאוט בוי – "I Don't Care"
קינגס אוף ליאון – "Use Somebody"
פאראמור – "Decode"
רשימת המועמדים והזוכים > קליפ ההיפ-הופ של השנה

אמינם – "We Made You"
פלו ריידה – "Right Round"
ג'יי זי – "D.O.A. (Death of Auto-Tune)"
אשר רות' – "I Love College"
קניה וסט – "Love Lockdown"
רשימת המועמדים והזוכים > קליפ פורץ הדרך של השנה

מאט וקים – "Lessons Learned"
אנג'ולי – "Boom"
באט פור לאשס – "Daniel"
צ'רליפט – "Evident Utensil"
Cold War Kids‏ – "I've Seen Enough"
Death Cab for Cutie‏ – "Grapevine Fires"
נארלס בארקלי – "Who's Gonna Save My Soul"
מייג'ור לייזר – "Hold the Line"
פאשן פיט – "The Reeling"
Yeah Yeah Yeahs‏ – "Heads Will Roll"
רשימת המועמדים והזוכים > הקליפ עם הבימוי הטוב ביותר

גרין דיי – "21 Guns" (במאי: מארק ווב)
ביונסה – "Single Ladies (Put a Ring on It)" (במאי: ג'ייק נאוה)
קוברה סטארשיפ (ביחד עם לייטון מיסטר) – "Good Girls Go Bad" (במאית: קאי ריגן)
ליידי גאגא – "Paparazzi" (במאי: יונס אוקרלונד)
בריטני ספירס – "Circus" (במאי: פרנסיס לורנס)
רשימת המועמדים והזוכים > הקליפ עם הכוראוגרפיה הטובה ביותר

ביונסה – "Single Ladies (Put a Ring on It)" (כוראוגרפים: פרנק גטסון ג'וניור וג'קואל נייט)
סיארה (ביחד עם ג'סטין טימברלייק) – "Love Sex Magic" (כוראוגרפים: ג'יימקה קראפט ומרטי קודלקה)
קריסטינה דבארג' – "Goodbye" (כוראוגרף: ג'מייקה קראפט)
א. ר. רחמן והפוסיקט דולז – "Jai Ho! (You Are My Destiny)" (כוראוגרפיות: רובין אנטין ומייקי מינדן)
בריטני ספירס – "Circus" (כוראוגרף: אנדרה פואנטס)
רשימת המועמדים והזוכים > הקליפ עם האפקטים המיוחדים הטובים ביותר

ליידי גאגא – "Paparazzi" (אפקטים מיוחדים: צ'ימי פוט)
ביונסה – "Single Ladies (Put a Ring on It)" (אפקטים מיוחדים: VFX Effects ולואיס מאקל וי)
אמינם – "We Made You" (אפקטים מיוחדים: אינג'נואי אנג'ן)
נארלס בארקלי – "Who's Gonna Save My Soul" (אפקטים מיוחדים: גרדיאנט אפקטס ואימייג' מטריקס)
קניה וסט (ביחד עם מיסטר האדסון) – "Paranoid" (אפקטים מיוחדים: ויזרדפלקס וגוסט טאון מדיה)
רשימת המועמדים והזוכים > הקליפ עם הבימוי האמנותי הטוב ביותר

ליידי גאגא – "Paparazzi" (במאי אומנותי: ג'ייסון המילטון)
ביונסה – "Single Ladies (Put a Ring on It)" (במאי אומנותי: ניאם בירן)
קולדפליי – "Viva la Vida" (במאי אומנותי: ג'ורג'י דה מריה)
נארלס בארקלי – "Who's Gonna Save My Soul" (בימוי אומנותי: זאק מת'יוס)
בריטני ספירס – "Circus" (בימוי אומנותי: לורה פוקס וצ'ארלס ורגה)
רשימת המועמדים והזוכים > הקליפ עם העריכה הטובה ביותר

ביונסה – "Single Ladies (Put a Ring on It)" (עריכה: ג'ארט פיג'אל)
קולדפליי – "Viva la Vida" (עריכה: הייפ ויליאמס)
מיילי סיירוס – "7 Things" (עריכה: ג'ארט פיג'ל)
ליידי גאגא – "Paparazzi" (עריכה: דני טול ויונס אוקרלונד)
בריטני ספירס – "Circus" (עריכה: ג'ארט פיג'ל)
רשימת המועמדים והזוכים > הקליפ עם הצילום הטוב ביותר

גרין דיי – "21 Guns" (במאי או צלם: ג'ונותן סלה)
ביונסה – "Single Ladies (Put a Ring on It)" (במאי או צלם: ג'ים פרלי)
קולדפליי – "Viva la Vida" (במאי או צלם: ג'ון פרז)
ליידי גאגא – "Paparazzi" (במאי או צלם: אריק ברומס)
בריטני ספירס – "Circus" (במאי או צלם: ת'ומאס קלוס)
רשימת המועמדים והזוכים > הקליפ הטוב ביותר (שצריך לזכות במונמן)

ביסטי בויז – "Sabotage"
ביורק – "Human Behaviour"
ד"ר דרה – "Nuthin' but a 'G' Thang"
פו פייטרס – "Everlong"
ג'ורג' מייקל – "Freedom! '90"
Ok Go‏ – "Here It Goes Again"
טום פתי והלבבות השבורים – "Into the Great Wide Open"
רדיוהד – "Karma Police"
דייוויד לי רות' – "California Girls"
יו 2 – "Where the Streets Have No Name"
רשימת המועמדים והזוכים > ההופעה הטובה ביותר של להקה בקליפ של פפסי

נרדז אין דיסקייז – "My Own Worst Enemy"
בלאק סטאר – "Shining Star"
ואן (וו)מן בנד– "Bad Reputation"
דה סליזי טריזי – "Here It Goes Again"
סינוסיפ – "The Kill"
מנחים ומגישי פרסים

מדונה – אשר העלתה לבמה את הרקדנים של מייקל ג'קסון למופע המחווה לכבודו
מייקל בלומברג – אמר שרדיו "City Music Hall" ישנה את שמו ל-"Video City Music Hall" וקרא לראסל בראנד לבמה
שאקירה וטיילור לאוטנר – הציגו את הזוכה בקטגוריית הקליפ הנשי של השנה
ג'ק בלאק ולייטון מיסטר – הציגו את הזוכה בקטגוריית קליפ הרוק של השנה
מירנדה קוסגרוב וג'סטין ביבר – מציגים את טיילור סוויפט לפניי ההופעה שלה
פיט ונץ וגייב ספורטה – מציגים את ליידי גאגא לפניי ההופעה שלה
נלי פורטדו וקריסטין קוואלארי – מכריזים על הזוכה בקטגוריית קליפ הפופ של השנה
מייגן פוקס ואדם ברודי – מציגים את גרין דיי לפניי ההופעה שלהם
רוברט פטינסון, קריסטן סטיוארט וטיילור לאוטנר – מציגים את הפרומו לסרט החדש של דמדומים
צ'ייס קרופורד וני-יו – מציגים את ביונסה לפני הופעתה
שון קומבס וג'יימי-לין סיגלר – מציגים את הזוכה בפרס קליפ השנה לאמן זכר
ג'רארד באטלר ואלכסה צ'ונג - מציגים את מיוז לפני עלייתם לבמה
ג'ניפר לופז – מציגה את הזוכה בפרס קליפ ההיפ-הופ של השנה
אמינם וטרייסי מורגן - מציגים את הזוכה בפרס קליפ השנה של אמן חדש
סרינה ויליאמס - מציגה את פינק לפניי הופעתה
ג'ימי פאלון ואנדי סמברג - הציגו את הזוכה בקליפ השנה
התקרית של טיילור סוויפט וקניה וסט

התקרית של וסט וסוויפט הפכו לאחד מהאירועים הבולטים ביותר בתולדות הטקס ובכללי אירוע זה נחשב עד היום לאירוע זכור וידוע. במהלך התקרית סוויפט עלתה לבמה לקבל את פרס הקליפ הנשי של השנה. בזמן הנאום שלה, וסט התפרץ לבמה, חטף מידה את המיקרופון ואמר: "טיילור, אני באמת שמח בשבילך ואני אתן לך לסיים אבל לפני זה ארצה לומר שלביונסה יש את אחד מהקליפים הטובים ביותר בכל הזמנים!". וסט התכוון לקליפ לשיר "Single Ladies (Put a Ring on It)" מכיוון שגם הקליפ הזה היה מועמד לפרס הקליפ הנשי של השנה. לאחר מכן וסט החזיר לסוויפט את המיקרפון וירד מהבמה.
בעקבות כך וסט גורש מהטקס. בסוף הערב ביונסה זכתה בפרס קליפ השנה על הקליפ של "Single Ladies (Put a Ring on It)" וקראה לסוויפט לחזור לבמה לסיים את הנאום שלה.
את התקרית גינו ידוענים ואנשי תעשייה ביניהם מי שהיה באותה תקופה נשיא ארצות הברית, ברק אובמה ונשיא ארצות הברית לשעבר ג'ימי קרטר. בסופו של דבר וסט התנצל על התקרית במהלך התכנית של ג'יי לנו. בשנת 2015 סוויפט העניקה לווסט פרס מפעל חיים שהוענק לו מטעם הטקס כמחווה לתקרית.
לימים נוצרו ברחבי האינטרנט ממים רבים של התקרית ובדיחות על התקרית.
הערות שוליים

↑  2009 VMA's Ratings Up 17% - Kanye West, archive.ph, ‏2012-07-03
↑  Anger over West's disruption at MTV awards - CNN.com, edition.cnn.com
↑  Daniel Kreps, Daniel Kreps, Kanye West Storms the VMAs Stage During Taylor Swift's Speech, Rolling Stone, ‏2009-09-14 (באנגלית אמריקאית)
↑  Jayson Rodriguez, Kanye West Crashes VMA Stage During Taylor Swift's Award Speech, MTV News (באנגלית)
↑  THE TEN: Tweets From Industry Peeps Over Kanye Controversy, web.archive.org, ‏2010-02-01
↑  Jimmy Carter weighs in on Kanye West's VMA stunt - CNN.com, edition.cnn.com
↑  Facebook,  Twitter, Show more sharing options,  Facebook,  Twitter,  LinkedIn,  Email, Copy Link URLCopied!,  Print, West expresses Swift regret, Los Angeles Times, ‏2009-09-15 (באנגלית אמריקאית)
| פרסי הווידאו קליפים של MTV |
| --- | --- | --- |
| שנים | 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| פרסים | קליפ השנה • אמנ/ית השנה • שיר השנה • אלבום השנה • האמן החדש הטוב ביותר • להקה • פופ • רוק • R&B • היפ-הופ • דאנס • אלטרנטיבי • לטיני • קיי-פופ • שיתוף פעולה • קליפ ארוך • בימוי • כוריאוגרפיה • אפקטים • ניהול אמנותי • עריכה • צילום • שיר קיץ • מסר חברתי • חלוציות על שם מייקל ג'קסון |  |
| פרסים לשעבר | אתר אינטרנט • קליפ פורץ דרך • וידאו קונספט • קליפ של אישה • פרסי בחירת הצופים הבין-לאומיים • אמן לטיני • קליפ מילים • קליפ של גבר • הסינגל המפלצתי של השנה • הקליפ הניסיוני הטוב ביותר • הקליפ הראוי ביותר לשיתוף • פרס MTV2 • ההופעה הטובה ביותר • הופעה בקליפ של רוק בנד פפסי • קליפ פוסט-מודרני • האיום המרובע של השנה • קליפ ראפ • רינגטון השנה • מופע במה • קליפ בריטי • פרטיטורת משחק וידאו • פסקול משחק וידאו • קליפ מסרט • קליפ (שהיה צריך לזכות במונמאן) • בחירת הצופים |  |
קארפו

| --- | --- |

תפישת אמן של קארפו, כשברקע נראה צדק
 כוכב האם
 כוכב אם:  השמש
 מידע כללי
 סוג:  ירח
 ירח של:  צדק
 תאריך גילוי:  9 בפברואר 2003 
 מגלה:  סקוט שפרד, דייוויד ג'וויט, ג'ון קוולרס, ברט גולדמן, ג'אן קליינה 
 על שם:  קארפו 
 מאפיינים מסלוליים
 ציר חצי-ראשי:  17,145,000 ק"מ
 אקסצנטריות:  0.4316
 זמן הקפה:  458.625 ימים
 מהירות מסלולית
  ‑ ממוצעת:  2.59 ק"מ/שנייה
 נטיית מסלול:  ממישור המילקה- 56°
 מאפיינים פיזיים
 רדיוס קו משווה:  1.5 קילומטר
 ממדים:  כ-3 ק"מ
 מסה:  ‎3.7×1013‎ ק"ג
 צפיפות ממוצעת:  2.6 גרם/סמ"ק
 אלבדו:  0.04
 בהירות נראית:  23.0
 
קארפו (באנגלית: Carpo, ביוונית: Καρπώ) הוא אחד הירחים של צדק.
קארפו התגלה בשנת 2003 על ידי קבוצה של אסטרונומים מאוניברסיטת הוואי, בראשותו של סקוט שפרד. שמו הקודם היה S/2003 J 20 או Jupiter XLVI, ואת השם קארפו קיבל בתחילת 2005, על שם האלה קארפו מהמיתולוגיה היוונית.
קארפו אינו שייך לאף אחת מקבוצות הירחים של צדק (לדוגמה, הירחים הגליליאניים). נטיית המסלול שלו מוגבלת על ידי אפקט קוזאי (Kozai); אפקט זה גורם לשינוי תקופתי בנטייה והאקסצנטריות של המסלול: אם הנטייה גדולה מספיק, האקסצנטריות בתורה גדלה כך שהאפהליון ופריהליון של הירח מביאים אותו לקרבת הירחים הגליליאניים.
הצפי הוא שבסופו של דבר הוא יתנגש באחד מהם, או שיעבור בקרבה שתגרום לו להזרק החוצה מהמערכת של צדק. תקופת הנקיפה של קארפו מוערכת בכ-6.8 מיליון שנים.
| 95 ירחי צדק |
| --- | --- | --- |
| הירחים הפנימיים | מטיס • אדרסטאה • אמלתאה • תבה |  |
| הירחים הגליליאניים | איו • אירופה • גנימד • קליסטו |  |
| קבוצת תמיסטו | תמיסטו |  |
| קבוצת הימליה | לדה • הימליה • ארסה  • פאנדיה  • ליסיתאה • אלרה • דיה • S/2018 J 2 • S/2011 J 3 |  |
| קבוצת קארפו | קארפו • S/2018 J 4 |  |
| ולטודו | ולטודו |  |
| קבוצת אננקה (עיקריים) | יואנתה • יוקסטה • פרקסידייק • הרפלייקה • תיאונה • אננקה |  |
| קבוצת אננקה (שוליים) | יופורי • יופמה‏ • Jupiter LII • Jupiter LV • תלקסינואי • הליקה • אורתוסאי • S/2003 J 16 • נימה • הרמיפה •  Jupiter LIV‏ • Jupiter LXVIII‏ • Jupiter LXIV • Jupiter LXX • S/2021 J 3 • S/2021 J 2 • S/2022 J 3 S/2021 J 3 • |  |
| קבוצת קארמה | הרס • אייטנה • קאלה  • טייגטה • Jupiter LXI • קלדינה • S/2003 J 10 • ארינומה • קליקורה • קליקה • קארמה • פסיתאי • יוקלדה  • ארקה • איסונואי • ‏S/2003 J 9‏ • אירנה •‏ Jupiter LXVI • Jupiter LXIX •‏ Jupiter LXIII • ‏Jupiter LI‏ • Jupiter LXXII‏ • Jupiter LI‏ • Jupiter LXXII‏ • S/2003 J 24‏ • S/2016 J 3 • S/2018 J 3 • S/2021 J 4 • S/2021 J 5 • S/2021 J 6 • S/2022 J 1 • S/2022 J 2 |  |
| קבוצת פסיפאה | S/2003 J 23 • אאוידה • קלירואי • יורידמה • Jupiter LVI‏ • קורה • סילנה • S/2003 J 4 • ‏Jupiter LIX • פסיפאה • הגמונה • סינופה • ספונדה • אוטונואה • מגאקליטה ‏• Jupiter LXVII • פילופרוסינה • ‏Jupiter LIX • S/2016 J 4 |  |
| מסלול חיצוני | S/2003 J 2 |  |
קדחת נשיכת הקרציה האפריקאית

| --- | --- |

נגע ברגל מזיהום של ריקטציה אפריקאית
 תחום:  מחלות זיהומיות 
 סיווגים
 ICD-10:  A77.8
 
קדחת נשיכת הקרציה האפריקאית (באנגלית: African tick bite fever) היא מחלה זיהומית הנגרמת בשל עקיצת קרציה מסוג אמבליומה (Amblyomma type) שמעבירות את חיידק הריקטציה אפריקאי (Rickettsia africae). המחלה גורמת לפריחה, נקודה שחורה באזור העקיצה, כאבי ראש וחום. המחלה בדרך כלל מתרחשת באזורים באפריקה שמדרום לסהרה, הודו המערבית, ואוקיאניה. המחלה נפוצה בעיקר במטיילים באזור אפריקה מדרום לסהרה. המחלה היא קדחת מסוג הקדחת המנומרת.
אפידמיולוגיה

מקרים של קדחת נשיכת הקרציה האפריקאית, דווחו בספרות, יותר אצל מטיילים. הנתונים הבודקים את שיעורי האוכלוסייה המקומית הם מוגבלים. בקרב המקומיים שגרים באזורים אנדמיים (שבאזורים האלה המחלה נמצאת באופן קבוע), נחשפים בגיל צעיר לחיידק וסימפטומים מתונים מתפתחים אצלם או שלא מתפתחים בכלל. כמו כן, יש גם ירידה בגישה לכלי אבחון, דבר שעלול להוביל גם לירידה באבחון מקרים אלו. בזימבבואה שם חיידק הריקטציה האפריקאי נפוץ, מחקר דיווח על שכיחות שנתית משוערת של 60–80 מקרים לכל 10,000 חולים.
במבט על הנתונים שפרסמו במהלך 35 השנים האחרונות, קרוב ל-200 מקרים מאובחנים אושרו של קדחת נשיכת הקרציה האפריקאית בקרב נוסעים בינלאומיים. הרוב (כ-80% מהמקרים) התרחשו אצל נוסעים שחזרו מדרום אפריקה.
אטיולוגיה > החיידק

ריקטציה אפריקאית הם חיידקים מסוג חיידקים גראם-שליליים, חיידקים תאיים, פולמורפיים, השייכים לסוג הריקסטסיה, שכוללים בתוכם סוגי חיידקים נוספים שמועברים לבני האדם על ידי פרוקי-רגליים.
אטיולוגיה > נשאי המחלה

ישנם שני סוגים של קרציות קשות; אמבליומה וריאגטום (Amblyoma variegatum) ואמבליומה הבראום (Amblyomma hebraeum). הם נשאי המחלה הנפוצים ביותר של חיידק הריקטציה אפריקה. בדרך כלל, אמבליומה וריאגטום מעביר את החיידק בדרום אפריקה בעוד שאמבליומה הבראום נושא את הריקטיסיה האפריקאית במערב, במרכז ובמזרח אפריקה ובאזור מערב הודו הצרפתי. מינים אחרים של אמבליומה באפריקה הדרומית לסהרה, יכולים גם להעביר את הריקטציה אפריקאית, וייתכן שכי עד 100% מקרציות האמבליומה באזור ישאו את החיידק. קרציות האמבליומה פעילות בעיקר בתקופה בין חודשי נובמבר לאפריל. סוגי הקרציות הללו בדרך כלל נישאות וניזונות מבקר ובחיות מקנה אחרות, אבל באזורים בהם חיות המקנה אינן נמצאות, הקרציות יכולות גם לקבל הזנה מחיות פרא. קרציות קשות בדרך כלל, באופן פסיבי עולות על הנשא הפוטנציאלי בזמן שהן מחכות על שיח או עשב, וברגע שהנשא עובר הן נתפסות עליו. בניגוד לשאר הקרציות הקשות, קרציות האמבליומה מחפשות באופן אקטיבי את הנשא הפוטנציאלי שלהם.
עד שנת 1988, האמינו שרק קרציות באפריקה הדרומית לסהרה נושאות את חיידק הריקטציה האפריקאית. למרות זאת, נתגלה מקרה של אדם חולה בקדחת נשיכת הקרציה האפריקאת באזור מערב הודו הצרפתית. דבר זה הוביל לגילוי שגם קרצית האמביליומה וריגטום נושאת את החיידק, ככל הנראה הוא הגיע ממשא חיות הבקר מסנגל לגוואדלופ לפני יותר ממאה.
החיידק הריקטציה האפריקאי נמצא על נשא שונה מהקרציות במספר איים קריבים, אם כי המקרים היחידים בבני אדם באיים הקריביים התרחשו באיי מערב הודו הצרפתית. החיידק גם נמצא בקרציות האמבליומה לוקולוזום (Amblyomma loculosum ticks) באוקיאניה.
פתוגניה

אחרי שחיידק הריקטסיה האפריקאי הדביק בני אדם דרך נשיכת הקרציה, הוא פולש לתאי האנדותל במערכת הדם (ורידים, עורקים ונימים). לאחר מכן הגוף משחרר כימיקלים (ציטוקינים וכימוקינים) הגורמים לדלקת, הגורמת למספר סימפטומים כמו כאבי ראש וחום. סימן ההיכר של כל המחלות הקשורות לחיידק זה הוא היסטולגי, נמצא בתאים הלימפוציטים שמערב תאים חיסוניים בתוך תאי האנדותל המרכיבים את כלי הדם. זה קורה במשנית לכימיקלים שהוזכרו לעיל, הוא גם גורם נזקים מהזיהום, והתהליך כולל גם העברת אותות לתאי החיסון (תאי T ומקרופגים) שיגיעו אל אתר הזיהום.
מינים של החיידק הריקטסיה, כמו האפריקאי, מתרבים סביב אזור העקיצה הראשונית, וגורם למוות תאי (נקרוזיס) ודלקת של בלוטות הלימפה. זאת הסיבה למראה של מקום העקיצה (eschar).
תסמינים

קדחת הקרציות האפריקאית בדרך כלל מופיעה ללא סימפטומים, ובמקרים מסוימים עם סימפטומים מתונים מבחינה קלינית, והסיבוכים בה נדירים מאוד. הסימפטומים מתרחשים כחמישה ימים עד כשבוע לאחר נשיכת הקרציה, ובמקרים חריגים כעשרה ימים. הסימפטומים יכולים להמשך ימים אחדים עד כשלושה שבועות. הסימפטומים כוללים; חום, כאבי ראש, כאבי שרירים, בלוטת לימפה נפוחה במקום העקיצה, פריחה ובמקום העקיצה לפעמים תופיע נקודה שחורה, אלה למעשה תאי העור המתים (ASCHAR).
קרצית האמבליומה עשויה לעקוץ בקר, או בני אדם, ויכולה לעקוץ יותר מפעם אחת. בקדחת הקרציה האפריקנית, בדרך כלל תופיע נקודה שחורה אחת, בניגוד לקדחות דומות עם פריחה, שם יופיעו מספר נקודות שחורות כאלו. כשבמקרים נדירים מופיעה יותר מנקודה שחורה אחת בקדחת הקרציות האפריקאית, היא נחשבת לפטוגנית.
סיבוכים

הסיבוכים נדירים ואינם מסכני חיים, כמו כן לא דווחו מקרי מוות בעקבות קדחת הקרציות האפריקאית. הסיבוכים כוללים תקופה ארוכה של החלמה (יותר משלושה שבועות), דלקת מפרקים ראקטיבית, וכאבי ראש חמורים.
אבחון

הרבה מטופלים עם הקדחת נשיכת הקרציה האפריקאית, שגרים באזורים עם מספר גבוה של דלקות (באפריקה ובהודו המערבית) לא מבקרים אצל הרופא, ולרוב המטופלים יש רק סימפטומים מינוריים. אולם, אצל מטיילים באזורים אלו, יש סימפטומים יותר חמורים מכיוון שהם מעולם לא נחשפו לחיידק זה. קשה לאבחן את המחלה אצל מטיילים שהלכו לרופא אחרי שטילו באזורים נגועים, מכיוון שיש המון מחלות טרופיות שגורמות לסימפטומים דומים. מחלות אחרות שיכולות להראות דומה הן; מלריה, קדחת דנגה, שחפת, HIV, ודלקת חריפה בדרכי הנשימה. בנוסף לשאלות שמעלים הסימפטומים, הרופאים ישאלו את המטופל על היסטורית הטיולים שלו והאם המטייל היה ליד חיות או קרציות. בדיקות מיקרוביולוגיות הן נגישות לרופא, אבל הן מאוד יקרות ובדרך כלל צריכות להעשות על ידי מעבדות מיוחדות.
לטיפול אנטיביוטי לזיהומי חיידק הריקטסיה יש מעט מאוד תופעות לוואי, ולכן אם הרופא חושד שיש סבירות גבוהה שזו המחלה, הוא עשוי לתת טיפול מתאים, בלי לעשות בדיקות מעבדה מיוחדות.
אבחון > בדיקות דם לאבחון

אבחון של הקדחת נשיכת הקרציה האפריקאית, כמעט תמיד מבוסס על הסימפטומים. בנוסף לסיבות שפורטו לעיל, המון בדיקות מעבדה הן אינן ספציפיות לקדחת זו, ואינן מראות בוודאות באיזו מחלה חולים. בדיקה שכיחה שניתן לעשות היא לבדוק האם הלימפוציטים נמוכים וכך גם הטסיות, יחד עם אחוז גבוה של חלבון מגיב C ותפקודי כבד די גבוהים.
אבחון > בדיקות מיקרוביולוגים

ביופסה או תרבית של אדם עם פצע נשיכת קרציה, משתמשים לאיבחון קדחת נשיכת הקרציה האפריקאית. למרות זאת, זה דורש תרבית מדיה מיוחדת דבר הנעשה רק על ידי מעבדה שיש בה הגנה ביולוגית. יש עוד בדיקות מעבדה מיוחדות, כמו תגובת שרשרת פולימריות (QPCR), אבל גם בדיקה זו יכולה להעשות רק על ידי מעבדות עם ציוד מיוחד. מבחני אימופלורסנס (immunoflurescence) יכולים גם לשמש לאבחון, אך הן קשות לביצוע בגלל תגובות חותכות עם חיידקים ריקטסים אחרים.
טיפול

קדחת עקיצת הקרציה האפריקאית היא בדרך כלל מחלה מתונה, ורוב המטופלים לא צריכים יותר מאשר מנוחה בבית ומתן אנטיביוטיקה. למרות זאת, משום שכל כך מעט מטופלים עם קדחת זו ביקרו אצל הרופא, האנטיביוטיקה המתאימה ביותר מבחינת מינון, ומבחינת משך זמן נטילת התרופה, לא ידועה כראוי. בדרך כלל רופאים מטפלים במחלה עם האנטיביויקה שטיפלה כראוי במחלה אחרת שנגרמה גם היא מחיידק ממין דומה, למשל קדחת נקודות ההרים (rocky moutain spotted fever). למקרים מתונים אנשים בדרך כלל מקבלים טיפול באחד מתרופות אלו; דוקסיציקלין, כלורמפניקול וציפרופלוקסצין. אם לאדם יש סימפטומים חמורים יותר, כמו חום גבוה או כאבי ראש קשים, ניתן לטפל על ידי דוקסיצלין תקופה ממושכת יותר של זמן. לנשים בהריון אסור לקחת דוקסיצלין או ציפרופלוקסצין, מכיוון ששני הסוגים יכולים לגרום לבעיות בעובר. ג'וסימצין נמצאה יעילה בטיפול לנשים בהריון עם מחלות ריקטסיאליות, אך לא ברור אם יש לה תפקיד בטיפול בקדחת עקיצת הקרציה האפריקאית.